Veitelių piliakalnis

Veitelių piliakalnis, vadinamas Pilale (regioninio reikšmingumo kultūros paveldo objektas: unikalus kodas 16172, senas kultūros paminklų sąrašo Nr. AV2003) – piliakalnis šiaurės rytinėje Skuodo rajono savivaldybės teritorijos dalyje, Veitelių kaime, Aleksandrijos seniūnija, Apšės dešiniajame krante.

Pasiekiamas keliu Ylakiai – Gėsalai pravažiavus Gėsalus ir ties pirmomis fermomis kairėje pasukus į kairę pietvakarių kryptimi, už 50 m (už fermų pastato) – į dešinę šiaurės vakarų kryptimi, dar už 300 m – į kairę pietvakarių kryptimi link karvių vasaros melžimo aikštelės, pavažiavus 200 m, už aikštelės pasukus į dešinę šiaurės vakarų kryptimi, už 400 m miško dešinėje, vakariniame šone – į kairę pietvakarių kryptimi per ganyklas, jų pakraščiu palei mišką (pabaigoje į šiaurės vakarus ir pietvakarius) paėjus 800 m – yra priekyje, pietvakariuose miške, 20 m nuo ganyklų krašto. Sunkiau randamas, nes melioruotuose laukuose nėra geresnių orientyrų.

 Piliakalnis 
kairėje|miniatiūra|250x250px|3D modelis
Įrengtas kalvoje, Veretos dešiniojo kranto slėnyje, netoli santakos su Kalčiu. Aikštelė ovali, pailga rytų – vakarų kryptimi, 65 m ilgio, 42 m pločio. Šlaitai statūs, 2–4 m aukščio.Lietuvos piliakalniai: Atlasas. - Vilnius, 2005. - T. 2. - P. 382–383 Piliakalnis apardytas arimų, apaugęs lapuočiais medžiais ir krūmais, rytinis šlaitas eroduoja. 

Datuojamas I tūkstantmečiu – XIII a. Lietuvos TSR archeologijos atlasas. - Vilnius: Mintis, 1975. - T. 2. – P. 178 (Nr. 799)

 Istorija 
Legendos mena, kad piliakalnį senovėje supylė karžygiai ir milžinai, įsirengę čia pilį. Ją, esą, sunaikino švedai, užėmę Apuolės pilį. Žuvę pilies gynėjai buvę palaidoti prie Veretos įrengtuose milžinkapiuose.Valstybės archeologijos komisijos medžiaga. - Kultūros paveldo centro paveldosaugos biblioteka. - Ap. 1, f. 1, b. 27. - L. 206–208    

1989 m. piliakalnis paskelbtas vietinės reikšmės archeologijos paminklu (AV2003), 1993 m. įrašytas į Lietuvos Respublikos istorijos ir kultūros paminklų sąrašą,Lietuvos Respublikos istorijos ir kultūros paminklų sąrašas. - Vilnius, 1993. - P. 73 2011 m. jam suteiktas regioninis reikšmingumo lygmuo.Kultūros vertybių registras: Veitelių piliakalnis, vad. Pilale

Teritorijos plotas – 0,85 ha.

 Tyrimai 
1966 m. žvalgė Lietuvos mokslų akademijos Istorijos institutas (tyrimų vadovas Adolfas Tautavičius), 1987 m. – Mokslinė metodinė kultūros paminklų apsaugos taryba (tyrimų vadovas Gintautas Zabiela), 2010 m. – Kultūros paveldo centras (tyrimų vadovas Arūnas Strazdas).

Piliakalnio aikštelėje tarpukariu buvo randama akmens kirvių, žalvario papuošalų ir geležinių dirbinių.

 Šaltiniai 

 Skuodo rajono gamtos, istorijos ir kultūros paminklų katalogas. - Vilnius, 1984. - P.32

 Nuorodos 
 Lietuvos piliakalniai: Veiteliai
 Hillforts.eu atvirųjų duomenų ištekliai

Kategorija:Piliakalniai Skuodo rajone